Σέλευκος Ζ΄ Κυβιοσάκτης

Ο Σέλευκος Ζ' Κυβιοσάκτης ή Φιλομήτωρ ήταν ένας από τους τελευταίους ηγεμόνες της Δυναστείας των Σελευκιδών, βασιλέων της Συρίας κατά την ελληνιστική περίοδο. Τα τελευταία μέλη της δυναστείας είναι στην πραγματικότητα σκαιώδεις χαρακτήρες. Πρόκειται για δυνάστες μικρών περιοχών, των οποίων η σύνδεση με το βασιλικό οίκο του Σέλευκου Α' είναι αντικείμενο συζήτησης. Την κατάσταση δυσχεραίνει ακόμη περισσότερο το γεγονός πως πολλοί έφεραν παρόμοια ονόματα.

 Βιογραφικά στοιχεία 
Μια διαδεδομένη αντίληψη ήταν πως πατέρας του είναι ο Αντίοχος Ι' Ευσεβής και μητέρα του η Κλεοπάτρα Σελήνη Α'. Όπως γνωρίζουμε παιδιά τους ήταν ο Αντίοχος ΙΓ' Ασιατικός και πιθανώς ένας άλλος γιος, ο Σέλευκος Φιλομήτωρ που κατά πάσα πιθανότητα ταυτίζεται με το Σέλευκο Κυβιοσάκτη. Από τις λίγες πληροφορίες που έχουμε πρέπει να βασίλεψε κατά την περίοδο που η Συρία ήταν υπό την κατοχή του βασιλιά της Αρμενίας, Τιγράνη του Μέγα (83 π.Χ. – 69 π.Χ.) Στην πραγματικότητα μόνο ελάχιστες πόλεις παρέμειναν πιστές στους Σελευκίδες αυτήν την εποχή.

Ο νεαρός βασιλιάς ήταν πιθανώς ο ίδιος Σέλευκος που νυμφεύτηκε μια πριγκίπισσα των Πτολεμαίων της Αιγύπτου, τη Βερενίκη Δ'. Η τελευταία ήταν κόρη του Πτολεμαίου ΙΒ' του Αυλητή και αδελφή της διάσημης Κλεοπάτρας. Όσο ο πατέρας της διέμενε στη Ρώμη προσπαθώντας να κερδίσει την υποστήριξη πλούσιων συμμάχων, οι Αλεξανδρινοί προσπάθησαν να εξασφαλίσουν πως δεν θα επέστρεφε ποτέ. Ο προφανής τρόπος ήταν να βρουν έναν σύζυγο βασιλικής καταγωγής για την πριγκίπισσα Βερενίκη. Μετά από δύο άκαρπες προσπάθειες με άλλους συγγενείς των Σελευκιδών, τρίτη τους επιλογή ήταν ο Σέλευκος. Ο γάμος τελέστηκε πράγματι. Εντούτοις αποδείχτηκε πως ο Σέλευκος είχε τόσο αποτρόπαια εμφάνιση και τρόπους που του κόλλησαν το παρατσούκλι «Κυβιοσάκτης», που σημαίνει έμπορος ψαριών (ο οποίος κατ’ επέκταση μυρίζει πολύ δυσάρεστα).

Οι πηγές διαφωνούν σχετικά με το τέλος του, ο οποίος έλαβε χώρα σε ελάχιστο χρονικό διάστημα μετά το γάμο. Ο Δίων Κάσσιος και ο Στράβων υποστηρίζουν πως η Βερενίκη δεν τον άντεξε και διέταξε τη δολοφονία του. Εντούτοις μια άλλη εκδοχή των θέλει να πεθαίνει ατυχώς από βαριά ασθένεια.

 Χρονολόγιο 
{| class="wikitable"
|-
! Έτος (π.Χ.) !! Γεγονός 
|-
| colspan="4" bgcolor="#000000"|
|-
! 
| Γέννηση του Σέλευκου Ζ' Φιλομήτωρος, γιου του του Αντίοχου Ι' του Ευσεβούς και της Κλεοπάτρας Σελήνης Α'.
|-
! 92 π.Χ.
| Πιθανή χρονολογία θανάτου του Αντίοχου Ι' κατά τη διάρκεια πολέμου με τους Πάρθους, που πραγματοποιούν εισβολή αυτή τη χρονιά.
|-
! 83 π.Χ.
| Ο ηγεμόνας της Αρμενίας, ο Τιγράνης, εισβάλει στα εδάφη της αυτοκρατορίας των Σελευκιδών και τα προσθέτει στην επικράτειά του. Έτερη πιθανή ημερομηνία θανάτου του Αντίοχου Ι' του Ευσεβούς.
|-
! 80 π.Χ.
| Θάνατος του ηγεμόνα της Αιγύπτου, Πτολεμαίου Θ' Λάθυρου. Η Κλεοπάτρα Σελήνη, τελευταία αναγνωρισμένη εν ζωή απόγονος του Πτολεμαίου Α', διεκδικεί το θρόνο για τους γιους της.
|-
! 79 π.Χ.
| Ο Πτολεμαίος ΙΒ' Αυλητής αναγνωρίζεται βασιλιάς στην Αίγυπτο και νυμφεύεται την αδερφή του Κλεοπάτρα Ε' Τρύφαινα. Η Ρώμη αρνείται να αναγνωρίσει το νέο βασιλιά.
|-
! 69 π.Χ.
| Ο Τιγράνης συλλαμβάνει και θανατώνει την Κλεοπάτρα Σελήνη Α'.
|-
! 64 π.Χ.
| Πτώση της Αυτοκρατορίας των Σελευκιδών και μετατροπή της σε ρωμαϊκή επαρχία (Συρία).
|-
! 57 π.Χ.
| Ο Πτολεμαίος καταφεύγει στη Ρώμη όπου με δωροδοκίες ψάχνει μάταια υποστήριξη. Οι Αλεξανδρινοί προσπαθούν να αποτρέψουν την επιστροφή του αναζητώντας σύζυγο για την κόρη του, Βερενίκη Δ'.
|-
! 56 π.Χ.
| Η Βερενίκη Δ' παντρεύεται τον Σέλευκο Ζ' Κυβιοσάκτη, τον οποίο και θανατώνει σε σύντομο χρονικό διάστημα.
|}

 Πηγές 
 Η αγγλόφωνη wikipedia.
 Βιογραφία της Βερενίκης Δ' από τον Christopher Bennett Berenice IV. Ιδιαίτερα στα σχόλια 14 έως 16 αναφέρονται αρκετές πληροφορίες σχετικά με τις θεωρίες καταγωγής και θανάτου του Σέλευκου.
 The House of Ptolemy,by E. R. Bevan Κεφάλαιο 12

 Δείτε επίσης 
 Δυναστεία των Σελευκιδών
 Αυτοκρατορία των Σελευκιδών
 Ελληνιστική περίοδος

Κατηγορία:Ηγεμόνες των Σελευκιδών
Κατηγορία:Ελληνιστική περίοδος